《江南寒食》
宋代·穆脩

江南水国春光饶，清明上巳多招邀。花阴连络青草岸，柳色掩映红栏桥。

歌调讴哑杂吴俗，髻鬟疏削传南朝。谁怜北客归未去，楚魄湘魂惟暗消。

作者简介：穆脩（九七九～一○三二），字伯长，郓州汶阳（今山东汶上）人。真宗大中祥符二年（一○○九）赐进士出身，调泰州司理参军，一说海州。又贬池州。后官颍州文学参军，徙蔡州。仁宗明道元年卒，年五十四。曾倡异古文，并从陈抟受易数学，为宋理学之先导。有《河南穆公集》三卷。《宋史》卷四四二有传。　穆脩诗，以《四部丛刊》述古堂影宋抄本《河南穆公集》为底本。参校光绪三一年李氏犀轩抄校本、文渊阁《四库全书》本。另清盛伯羲藏旧抄本、道光十五年日照许印林抄本、许本过录之张氏石洲藏本、《宋百家诗存》本，有关异文也予出校。